《平安关道中二首 其二》
金朝·张斛

穷冬十日阴，积雪千山路。晴云开半岭，落日犹在树。

悠悠客心速，惨惨天色暮。寒鸟各有依，解鞍尚无处。

游鱼误衔钩，玄豹终隐雾。行行谢冠冕，复我林壑趣。

作者简介：（约公元一一二0年前后在世）字德容，渔阳（治所在今天天津蓟县）人。生卒年均不详，辽时南渡，约金太祖天辅中前后在世。仕宋为武陵守。金建国，理索北归，官秘书省著作郎。善书画，工诗宇文虚中颇激赏之。元好问称：“其文笔字画，皆有前辈风调，宇文（虚中）大学士甚赏之。”（《中州集》）斛著有南游、北归等诗集。